ai4bharat/Pralekha huggingface dataset:
عملے، عوامی شکایات اور پنشن کی وزارت
مرکزی وزیر ڈاکٹر جتیندر سنگھ نے ہریانہ میں کرنال کے قریب ڈبلیو ڈبلیو ای سے عالمی شہرت حاصل کرنے والے ‘‘دی گریٹ کھلی’’ عرف دلیپ سنگھ رانا کے ذریعہ قائم کردہ فلاحی مرکز کا افتتاح کیا
سائنس اور ٹیکنالوجی کےمرکزی وزیر مملکت ؛ ارضیاتی سائنسز کےوزیر مملکت ؛ وزیر اعظم کے دفتر، عملہ، عوامی شکایات، پنشن، جوہری توانائی اور خلا کے وزیر مملکت ڈاکٹر جتیندر سنگھ نے آج ہریانہ میں کرنال کے قریب ڈبلیو ڈبلیو ای سے عالمی شہرت حاصل کرنے والے ‘‘دی گریٹ کھلی’’ عرف دلیپ سنگھ رانا کے ذریعہ قائم کردہ فلاحی مرکز کا افتتاح کیا۔ اس فلاحی مرکز کو ‘‘دی گریٹ کھلی’’ اکیڈمی کا نام دیا گیا ہے۔
10 ایکڑ رقبہ کی بنیادی اراضی پر پھیلے ہوئے اس کیمپس میں دیگر چیزوں کے علاوہ ایک فٹنس سنٹر، جمنازیم، اسپورٹس کمپلیکس، ریسلنگ انکلیو اور ریسٹورنٹ ہے، جو بنیادی طور پر نوجوانوں کی ضرورتوں کو پورا کرے گا۔
ریسٹورنٹ کا نام ‘‘دی گریٹ کھلی’’ ڈھابہ رکھا گیا ہے اور یہ جامع کمپلیکس کا ایک حصہ ہے۔
اس موقع پر خطاب کرتے ہوئے ڈاکٹر جتیندر سنگھ نے کہا کہ کھلی معالجہ مرکز وزیر اعظم نریندر مودی کے ‘‘فٹ انڈیا’’ اور‘‘کھیلو انڈیا’’ اقدامات کی بیحد اہم اسکیموں کو خراج تحسین ہے۔ فٹ انڈیا مشن لوگوں کو ہر روز کم از کم 30 سے 60 منٹ کی جسمانی سرگرمی کے ذریعے فٹ انڈیا تحریک کا حصہ بننے کی ترغیب دیتا ہے۔
اس مرکز کے قیام کے لئے گریٹ کھلی کے فیصلے کی تعریف کرتے ہوئے ڈاکٹر جتیندر سنگھ نے کہا کہ یہ قابل ستائش ہے کہ انھوں نے جو کچھ حاصل کیا تھا اسے معاشرے کو واپس دینے کا انتخاب کیا ہے۔
وزیر موصوف نے کہا کہ کھلی نے اپنے کشتی کے پیشے کے ذریعہ ہندوستان کے لئے بین الاقوامی شہرت حاصل کی تھی اور وہ دنیا کے سب سے زیادہ معاوضہ لینے والے پرفارمرس میں سے ایک تھے، لیکن اس سب کے باوجود انہوں نے ہندوستان واپس آنے اور کمائی گئی رقم اور وسائل کو آئندہ نسل کے فائدے کے لیے خرچ کرنے کا انتخاب کیا۔
ڈاکٹر جتیندر سنگھ نے کہا کہ کھلی کے اس کام سے دوسروں کو بھی انسان دوستی اور سرمایہ کاری میں خرچ کرنے کی ترغیب اور حوصلہ ملنا چاہیے جو ملک کی تعمیر کے کام میں تعاون کرے گا۔
ڈاکٹر جتیندر سنگھ نے کہا کہ گریٹ کھلی نے 2000 میں اپنی پیشہ ورانہ کشتی کا آغاز کرنے کے بعد ہندوستان کو عزت بخشی۔اپنے پیشہ ورانہ ریسلنگ کیرئیر کو شروع کرنے سے پہلے وہ پنجاب پولیس کے اسسٹنٹ سب انسپکٹر تھے۔
ڈاکٹر جتیندر سنگھ نے کھلی کی کوششوں اور اقدامات کی تعریف کی اور فلاحی مرکز کھولنے کے نیک مقصد کے لیے ان کی جم کر تعریف کی۔ وزیر موصوف نے کہا کہ عظیم پہلوان کی انسان دوستی دیگر افراد کو بھی اس طرح کے عوام نواز اقدامات کرنے کی ترغیب دے گی۔
گریٹ کھلی نے وزیر موصوف کو بتایا کہ نوجوانوں میں جسمانی سرگرمیوں کے لیے بہت زیادہ جوش ہے۔ لہذا انہوں نے اس کے لیے انہیں ایک پلیٹ فارم فراہم کرنے کا فیصلہ کیا ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 70
اسٹیل کی وزارت
مینگنیز اور انڈیا لمٹیڈ  کے سہ فریقی تصفیہ پر دستخط کئے گئے
ایک اہم پیش رفت یہ ہوئی ہے کہ شرم شکتی بھون میں کل منعقدہ ایک اعلیٰ سطح کی تقریب میں بھارت سرکار کے چیف لیبر کمشنر کی موجودگی میں تسلیم شدہ یونین کے نمائندوں اور مینگنیز اور انڈیا لمٹیڈ  انتظامیہ کے درمیان مینگنیز اور انڈیا لمٹیڈ  کے ورکروں کی اجرت پر نظر ثانی کے ایک سہ فریقی سمجھوتے پر دستخط کئے گئے ۔
اجرت پر یہ نظرثانی دس سال کی مدت یعنی یکم اگست 2017سے 31 جولائی 2027 کے لئے ہے ،جس سے تقریباََ 6000 کمپنی ملازمین کو فائدہ ہوگا۔ یہ ایک مفاہمت نامے  پر مبنی ہیں ، جو انتظامیہ اور ایم او آئی ایل کی تسلیم شدہ یونین یعنی ایم او آئی ایل کام گار سنگٹھن کے درمیان ہوا ہے ۔اس تجویز میں 20فیصد کا فٹ منٹ فائدہ اور 20فیصد کی شرح پر،پرکس / بھتے شامل ہیں۔ کمپنی کی جانب سے مئی 2019 کو ڈی اے اور 12فیصد کا بنیادی ایک عبوری راحت بھی دی گئی تھی۔
کمپنی یکمشت ہی ایریئر س کی ادائیگی کرے گی،جس سے پہلی اگست 2017 سے 30ستمبر 2021 تک کی مدت کے لئے لگ بھگ 218 کروڑروپے کا مالی اثر پڑے گا۔ اجرت پر مجوزہ نظرثانی کا کُل مالی اثر تقریباََ 87 کروڑروپے سالانہ ہوگا۔ ایم او آئی ایل لمٹیڈ نے پہلے ہی کھاتوں کی کتابوں میں اجرت میں اضافے کے لئے مکمل شقیں تیار کی ہیں۔
اس سمجھوتے میں یہ بھی واضح کیا گیا ہے کہ یہ تصفیہ دستخط کے 60 دن کے اندر نافذ کیا جائے گا۔
اس سمجھوتے سے ایم او آئی ایل کے لئے خوشحالی اورترقی کا ایک نیا دور شروع ہوگا ۔ یہ سمجھوتہ یقینی طورپر ملازمین کو اس بات کی تحریک دے گا کہ وہ زیادہ پیداوار اور پیداواریت کے لئے کام کریں ،جس کے نتیجے میں آتم نربھر بھارت کے مقصد کو حاصل کیا جاسکے اوردرآمد کے قومی مفاد کو پورا کیا جاسکے ۔
وزارت دفاع
یوم جمہوریہ منانے کے لئے وزارت دفاع اور مرکزی وزارتوں کی سرگرمیاں
72ویں یوم جمہوریہ کے تقریبات کے حصے کے طور پر وزارت دفاع اور دیگر مختلف مرکزی وزارتوں نے ملک بھر میں تیوہار اور حب الوطنی کا مزاج پیدا کرنے کے لئے ایک سے زیادہ سرگرمیوں کا منصوبہ بنایا ہے۔ ان سرگرمیوں کی تفصیلات حسب ذیل ہیں:
- 1971 میں بنگلہ دیش کی جنگ آزادی کے موضوع پر آن لائن کوئز مقابلہ
اس مقابلے کا اہتمام وزارت دفاع نے MyGovکے اشتراک سے کیا ہے، جو 11 جنوری سے 22 جنوری
2021تک جاری رہے گا۔
- ملک بھر میں لائیو بینڈٖ کی محفلیں سجائی جائیں گی۔
اس کا اہتمام ہندوستانی فوج، ہندوستانی بحریہ، ہندوستانی فضائیہ اور پولیس محکمے نے کیا ہے، جو 10 سے 22 جنوری 2021 تک جاری رہے گا۔
- ترمیم شدہ گیلنٹری ایوارڈ انٹر ایکٹیو ویب سائٹ کا آغاز
25؍جنوری 2021 کو وزارت دفاع کے ذریعہ
اس کا اہتمام اطلاعات و نشریات کی وزارت نے کیا ہے 16 سے 24 جنوری 2021 تک۔
- آن لائن نیشنل اسپورٹس ویبینار
اس کا اہتمام اسپورٹس کے محکمے نے کیا ہے، جو 20 تا 30 جنوری 2021 تک جاری رہے گا۔
اس کا اہتمام وزارت سیاحت نے کیا ہے۔ یہ سلسلہ 26 سے 31 جنوری تک جاری رہے گا۔
وزارت دفاع
بھوٹان کے جینٹل مین کیڈٹ کو انڈین ملٹری اکیڈمی میں باوقار ترغیبی ٹرافی سے سرفراز کیا گیا
انڈین ملٹری اکیڈمی ، دہرہ دون میں 09 جون 2021 کو منعقد ایک شاندار ایوارڈ تقریب میں مملکت بھوٹان کے ایک غیر ملکی جینٹل مین کیڈٹ ، جونیئر انڈر آفیسر  کنلے نوربو کو اکیڈمی میں اپنی ٹریننگ کے دوران شاندار آل راؤنڈ کارکردگی کے لیے باوقار ترغیبی ٹرافی سے نوازا گیا۔ ایف جی سی کو باوقار ترغیبی ٹرافی دینے کا فیصلہ اس لیے کیا گیا کیوں کہ انہوں نے، جن جی سی نے اپنی ٹریننگ کامیابی کے ساتھ مکمل کی ہے ان کے درمیان، ’بیسٹ ان فزیکل ٹریننگ‘ ، ٹرن آؤٹ میں بیسٹ اور ڈرِل میں بیسٹ ایوارڈز جیتے تھے۔ جے یو او کنلے نوربو رائل بھوٹان آرمی میں کمیشن حاصل کرنے جا رہے ہیں اور نو بیرونی ممالک کے 84 ایف جی سی کا حصہ ہیں جو آئی ایم اے میں 12 جون 2021 کو پری- کمیشن ٹریننگ مکمل کرنے کے بعد پاس آؤٹ ہونے والے ہیں۔
افغانستان سے تعلق رکھنے والے ایف جی سی احسان اللہ سعادت کو ایف جی سی کے درمیان سروس سبجیکٹ، آؤٹ ڈور ایکسرسائز اور بک ریویو میں بیسٹ کے لیے منتخب ہونے پر خصوصی ایوارڈ سے نوازا گیا۔
آئی ایم اے کا اپنی ٹریننگ کے معیارات کی وجہ سے پوری دنیا کے افواج میں کافی احترام کیا جاتا ہے۔ اکیڈمی میں ہر چوتھا جی سی غیر ملکی فوج سے ہے۔ یہ ایوارڈ آئی ایم اے کے اس امتیاز کی ترجمانی کرتا ہے جو وہ پاسنگ آؤٹ کورس کے جینٹل مین کیڈٹ  کے لیے، ان کی شہریت سے قطع نظر، جائزہ اور ایوارڈ کی پالیسی میں اختیار کرتا ہے۔یہ چیزیں جی سی کے اندر مقابلہ کرنے اور جیتنے کا جذبہ پیدا کرتی ہیں۔
وزیراعظم کا دفتر
وزیر اعظم نے برمنگھم میں 2022 سی ڈبلیو جی کی شروعات پر ہندوستانی دستے کو نیک خواہشات پیش کی
وزیر اعظم جناب نریندر مودی نے برمنگھم میں 2022 دولت مشترکہ کھیلوں کے آغاز پر ہندوستانی دستے کو نیک خواہشات پیش کی ہے۔
وزیر اعظم نے ٹوئیٹ کیا :
’’برمنگھم میں 2022 سی ڈبلیو جی کے آغاز پر ہندوستانی دستے کو نیک خواہشات ۔ میں پر اعتماد ہوں کہ ہمارے کھلاڑی اپنے بہترین کارکردگی کا مظاہرہ کریں گے اور اپنی شاندار کھیلوں کی پرفارمنس کے ذریعہ ہندوستانیوں متاثر کرتے رہیں گے۔‘‘
وزارات ثقافت
نیشنل میوزیم 19 سے25فروری تک نئی دہلی میں بھارت کی قدیم کھانے کی تاریخ کے بارے میں ایک منفرد نمائش ’’ہسٹوریکل گیسٹرو نومیکا- دی انڈس ڈائننگ ایکسپرینس‘‘ کی میزبانی کررہا ہے
نئی دہلی۔19؍فروری۔نئی دہلی کا نیشنل میوزیم 19 سے25فروری تک نئی دہلی میں بھارت کی قدیم کھانے کی تاریخ کے بارے میں ایک منفرد نمائش ’’ہسٹوریکل گیسٹرو نومیکا- دی انڈس ڈائننگ ایکسپرینس‘‘ کی میزبانی کررہا ہے۔ اس تہذیب کی تاریخ 5 ہزار سال سے بھی زیادہ پرانی ہے۔
نیشنل میوزیم میں وادی سندھ کی تہذیب کے نمونوں کا ایک شاندار کلیکشن ہے۔ انڈس ویلی سیویلیزیشن گیلری میں اس شاندار تہذیب کے دنیا کے انتہائی اہم نمونے موجود ہیں۔ اس گیلری میں مشہور برونز ڈانسنگ گرل بھی ہے جسے ہڑپّا کے مقام پر موہن جودارو سے کھودکر نکالا گیا تھا۔
’انڈس ڈائننگ ایکسپرینس ‘ جو مشترکہ طور پر نیشنل میوزیم اور ون اسٹیشن ملین اسٹوریز  نے تیار کیا ہے۔ وہ آثار قدیمہ کی تحقیق ، میوزیم کی طرف سے پرانی اشیاء کو دوبارہ بنانے اور ان کے خواص پر مبنی ہے۔
نیشنل میوزیم کی نمائش میں جو چیزیں رکھی گئی ہیں وہ اس طرح ہیں:  روز اول سے انسان کی خوراک کی تاریخ کی تصویروں کے ذریعے کہانی جو سندھ سروستی تہذیب کے خاتمے تک جاری رہی۔  گیلری واک : ہڑپّا کے مٹی کے برتنوں اور مصنوعات کا استعمال۔  خوراک کو چکھنا ۔ ہڑپّا کے آخری وقت کے باورچی خانے کا ایک ماڈل اور خصوصی طور پر تیار کی گئی دوسری مصنوعات ۔ یہ کام او ایس ایم ایس نے کیا ہے۔ اس منظر کو دیکھنے والے ہڑپّا کے زمانے میں چلے جاتے ہیں۔
نمائش میں بتایا گیا ہے کہ کس طرح خوراک کی عادتوں کی وجہ سے پہلے انسانوں کی تشکیل ہوئی ، انہوں نے خوردنی اشیاء سے غیرخوردنی اشیاء کے درمیان فرق کرنا سیکھا۔ خوراک تیار کرنے کی تکنیکیں اور ہڑپّا کے زمانے کا متعلقہ آرکٹیکچر ۔ اس میں دکھایا گیا ہے کہ آب وہوا کی تبدیلی نے کس طرح خوراک کی فراہمی کی تشریح کی اور اب تک کررہی ہے۔
موجودہ زمانے کے متنوع ایشیائیوں کے آبا واجداد کے بارے میں معلومات سے پتہ چلتا ہے کہ ہمارا قدیمی سلسلہ ایرانی کسانوں اور جنوبی ایشیا کے شکاریوں کے ساتھ ملتا ہے۔ کھانا پکانے کے طریقوں کی روایتی معلومات اور طریقے آج بھی راجستھان ، ہریانہ، پنجاب، سندھ اور بلوچ کے گاؤوں میں استعمال کیے جاتے ہیں۔
اس نمائش کی ایک خصوصیت سندھ سرسوتی تہذیب کے زمانے کے کھانوں کا ذائقہ چکھنا ہے جسے نیشنل ایوارڈ یافتہ شیف سیبی  نے مرتب کیا ہے۔ سیبی آئی ایف سی اے کے صدر ہیں۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔ ج۔ ع ن
U- 849
(Visitor Counter : 100
صحت اور خاندانی بہبود کی وزارت
مرکزی وزیر صحت ڈاکٹر منسکھ منڈاویہ نے ’سوستھ سبل بھارت‘ کانکلیو کا ورچوئل طریقے سے افتتاح کیا
انہوں اعضاء کے عطیہ کو مقبول بنانے کے لیے ’جن بھاگداری‘ پر زور دیا
’’اعضاء کے عطیہ کا معاملہ ہماری عام خوشحالی کی روایت سے جڑا ہوا ہے‘‘
صحت اور خاندانی بہبود کے مرکزی وزیر ڈاکٹر منسکھ منڈاویہ نے آج یہاں سکم کے گورنرجناب گنگا پرساد کی موجودگی میں ’سوستھ سبل بھارت‘ کانکلیو کا ورچوئل طریقے سے افتتاح کیا۔ کانکلیو کا مقصد ہندوستان میں جسم کے اعضاء-آنکھوں کے عطیہ کی موجودہ صورتحال پر تبادلہ خیال کرنا اور مستقبل میں آنے والے چیلنجوں کا حل تلاش کرنا تھا۔
کانکلیو کے سامعین سے اپنے خطاب میں، مرکزی وزیر صحت نے میٹنگ کے پیچھے نیک مقصد کی تعریف کرتے ہوئے آغاز کیا۔ انہوں نے کہا کہ ’’یہ ہماری ثقافتی روایت ہے کہ ہم نہ صرف اپنے بلکہ دوسروں کے فائدے کے بارے میں بھی سوچتے ہیں اور اعضاء کے عطیہ کا معاملےکا اس طرح کے نقطہ نظر سے گہرا تعلق ہے‘‘۔
مرکزی وزیر نے ’’جن بھاگداری‘‘ یا عوامی تحریک پر زور دیا تاکہ لوگوں کی انسانیت کے لیے اپنے اعضاء عطیہ کرنے کے لیے آگے آنے کے لئےحوصلہ افزائی کی جاسکے‘‘۔انہوں نے کہا ’’محض حکومت یا این جی اوز کے لیے اعضاء کے عطیہ کے واسطے لوگوں کو راضی کرنا ممکن نہیں ہے۔ اس مہم کو کامیاب بنانے کے لیے عوامی تحریک ضروری ہے‘‘۔
ڈاکٹر منڈاویہ نے سبھی کو جسم کے اعضاء آنکھوں کے عطیہ سے متعلق ایک قومی عوامی تحریک کے واسطے کام کرنے کے لئے حوصلہ افزائی کی۔ انہوں نے کہا کہ ’’وزارت اعضاء کے عطیہ کے مقصد کو اپنی تمام تر کوششوں کے ساتھ مدد کرنے کے لیے پورے دل سے پابند عہد ہے‘‘۔
ددھیچی دہ دان سمیتی  کے سرپرست جناب جناب آلوک کمار ، ڈی ڈی ڈی ایس کے صدر شری ہرش ملہوترا، سی وی او ٹی ای آر فاؤنڈیشن آن آرگن/باڈی ڈونیشنز ان انڈیا کے بانی ڈائرکٹر جناب یشونت دیش مکھ، انڈین میڈیکل ایسوسی ایشن کے صدر ڈاکٹر سہجانند اور نیشنل آرگن اینڈ ٹشو ٹرانسپلانٹ آرگنائزیشن کے ڈاکٹر رجنیش سہائے بھی میٹنگ میں موجود تھے۔
۔۔۔۔۔۔۔۔۔۔۔
ش ح۔ا گ۔ن ا۔
U-9849
(Visitor Counter : 71
صدر جمہوریہ کا سکریٹریٹ
گنیش چتروتھی کے موقع پر صدر جمہوریہ ہند کی مبارک باد
صدر جمہوریہ ہند محترمہ دروپدی مرمو نے گنیش چتروتھی کے موقع پر اپنے پیغام میں کہا ہے کہ؛
‘‘گنیش چتروتھی کے مبارک موقع پر ، میں ہندوستان میں اور بیرون ملک رہنے والے تمام ہندوستانیوں کو پرجوش مبارک باد دیتی ہوں اور نیک خواہشات پیش کرتی ہوں۔
علم ، عقل اور خوشحالی کے منبع بھگوان شری گنیش کے جنم دیوس کے طور پر منایا جانے والا گنیش چترو تھی کا تہوار ، جو ش ولولے، خوشی اور مسرت کا تہوار ہے۔ یہ تہوار، مل جل کر کام کرنے کا پیغام دیتا ہے اور ہمیں زندگی میں نرم مزاج رہنے کے لئے ترغیب بھی دیتا ہے ، نیز معاشرے میں یگانگت اور بھائی چارے کو فروغ دیتا ہے۔
بھگوان شری گنیش سے دعا ہے کہ وہ ہمیں راہ میں حائل رکاوٹوں کو دور کرنے میں مدد دے تاکہ ہم ایک ترقی یافتہ ملک کی تعمیر میں زیادہ سے زیادہ حصہ رسدی کر سکیں۔’’
صدر جمہوریہ کا پیغام دیکھنے کے لئے یہاں کلک کریں
۔۔۔۔۔۔۔۔۔۔۔۔۔۔۔۔۔۔

U-9658
(Visitor Counter : 48
کامرس اور صنعت کی وزارتہ
اسٹریٹجک شعبے میں چین سے راست غیر ملکی سرمایہ کاری آمد کو محدود کرنا
نئی دہلی، 10 دسمبر 2021:
تجارت و صنعت کی وزارت کے وزیر مملکت جناب سوم پرکاش کے ذریعہ آج راجیہ سبھا میں ایک تحریری جواب کے تحت دی گئی اطلاع کے مطابق گذشتہ تین مالی برسوں کے لیے مختلف شعبوں میں چین سے حاصل ہونے والی راست غیر ملکی سرمایہ کاری اکویٹی آمد کی، مالی برس کے لحاظ سے دی گئی تفصیلات مندرجہ ذیل ہیں:
|
|
نمبر شمار
|
|
شعبہ
|
|
2018-19
اپریل۔ مارچ
|
|
2019-20
اپریل۔مارچ
|
|
2020-21
اپریل۔مارچ
|
|
راست غیر ملکی سرمایہ کاری آمد
|
|
|
|
|
|
رقم امریکی ڈالر میں
|
|
1
|
|
خدمات کاشعبہ
|
|
24,653,869.35
|
|
14,212,553.23
|
|
3,983,728.45
|
|
42,850,151.03
|
|
2
|
|
دیگر
|
|
204,351,853.63
|
|
149,563,897.59
|
|
56,665,107.73
|
|
410,580,858.95
|
|
|
|
کل میزان
|
|
229,005,722.98
|
|
163,776,450.82
|
|
60,648,836.18
|
|
453,431,009.98
وبائی مرض کی وجہ سے بھارتی کمپنیوں پر موقع پرستانہ قبضہ/ حصولیابی پر قابو پانے کے لیے حکومت نے پریس نوٹ 3  مؤرخہ 17 اپریل 2020 کے ذریعہ فارن ایکسچینج مینجمنٹ  ترمیمی قواعد ، 2020 مؤرخہ 22 اپریل 2020 ایف ڈی آئی پالیسی میں ترمیم کی ہے، جس کے مطابق کسی ملک کی کمپنی جس کی زمینی سرحد بھارت سے ملتی ہے یا جہاں بھارت میں سرمایہ کاری کا مستفید مالک کسی ایسے ملک میں ہے یا ایسے کسی ملک کا شہری ہے، وہ صرف سرکاری راستے کے تحت سرمایہ کاری کر سکتا ہے۔ اس کے علاوہ ، بھارت میں کسی کمپنی میں راست یا غیر راست طریقے سے کسی موجودہ یا مستقبل کی ایف ڈی آئی کی ملکیت کے تبادلے کی صورت میں، مستفید ملکیت کی مذکورہ پالیسی ترمیم کی پابندی/دائرہ کار میں آنے کے نتیجے میں، مستفید ملکیت میں رونما ہونے والی اس طر کی تبدیلی کے لیے حکومت کی منظوری درکار ہوگی۔
ایف ڈی آئی تجاویز پر کاروائی کے لیے معیاری آپریٹنگ طریقہ کار  مؤرخہ 9 نومبر 2020 کے مطابق، پریس نوٹ 3  مؤرخہ 17 اپریل 2020 سے آنے والی درخواستوں کے لیے ،فارن ایکسچینج مینجمنٹ  ترمیمی قواعد، 2020 مؤرخہ 22 اپریل 2020 کے تحت وزارت داخلہ سے سلامتی سے متعلق منظوری درکار ہے۔
بھارت کا مسابقتی کمیشن
سی سی آئی نے ایئرس ایس ایس جی کیپٹل مینجمنٹ  پرائیویٹ لمیٹیڈ کے ذریعے ایلٹیکو کیپٹل انڈیا لمیٹیڈ  کو زیر تحویل لیے جانے کی تجویز کو اپنی منظوری دی
بھارت کے مسابقتی کمیشن  نے ایکسس بینک لمیٹیڈ، ایکسس کیپٹل لمیٹیڈ اور ایکسس تمسکات لمیٹیڈ کے ذریعے میکس لائف انشورنس کمپنی لمیٹیڈ میں حصص کی حصولیابی کی تجویز کو اپنی منظوری دے دی ہے۔
ایکسس بینک لمیٹیڈ خوردہ بینکنگ کے شعبے میں اپنی خدمات فراہم کرتا ہے، جس میں خوردہ قرض دینا اور خوردہ رقم جمع کرانا، تھوک بینکنگ، ادائیگی سے متعلق مسائل کا حل نکالنا، ویلتھ مینجمنٹ، غیرملکی زرمبادلہ اور ادائیگی سے متعلق مصنوعات ، باہمی فنڈ اسکیموں کی تقسیم اور بیمہ پالیسیوں کی تقسیم وغیرہ شامل ہیں۔
ایکسس کیپٹل لمیٹیڈ سرمایہ کاری بینکنگ اور ادارہ جاتی مساوی سرمایہ حصص کے شعبوں میں مرتکز اور مروجہ تصفیے اور حل فراہم کرانے کے کاروبار میں مصروف ہے۔
ایکسس تمسکات لمیٹیڈ دلالی، مالی مصنوعات کی تقسیم اور مشاورتی خدمات میں مصروف عمل ہے۔
میکس لائف انشورنس کمپنی لمیٹیڈ زندگی بیمہ کمپنی ہے، جو انشورنس ریگولیٹری اینڈ ڈیولپمنٹ اتھارٹی آف انڈیا  کے تحت درج رجسٹر ہے۔ یہ ادارہ بھارت میں زندگی بیمہ اور سالانہ بنیاد پر مصنوعات اور سرمایہ کاری منصوبوں کی خدمات کی فراہمی میں مصروف عمل ہے۔
سی سی آئی کی جانب سے مذکورہ تحویل میں لیے جانے کا عمل اس طرح کا ہوگا کہ اس کے تحت میکس لائف انشورنس کمپنی لمیٹیڈ  کے تحت شیئر ہولڈنگ میں اضافہ ہوگا اور یہ اضافہ ایکسس بینک لمیٹیڈ کی جانب سے زیادہ سے زیادہ 9.9 فیصد کے بقدر ہوگا اور بالترتیب ایکسس کیپٹل لمیٹیڈ اور ایکسس سیکورٹیز لمیٹیڈ کے ذریعے 2 فیصد اور ایک فیصد کے شیئر ہولڈنگ کی حصولیابی کی شکل میں عمل میں آئے گا۔
سی سی آئی کے تفصیلی احکامات بعد ازاں جاری ہوں گے۔
۔۔۔۔۔۔۔۔۔۔۔
U-644
ش ح۔ م ن ۔ ت ع۔

(Visitor Counter : 91
وزارت دفاع
الجزائر میں آئی این ایس سومیدھا کا بندرگاہی دورہ
آئی این ایس سومیدھا جو سرِ دست بحیرہ روم میں متعین ہے 26 مارچ 23 کو عملیاتی دورے پر الجزائر، الجیریا میں داخل ہوا۔ الجیریائی بحریہ کے افسران اور ہندوستان کے سفارت خانے کے اہلکاروں نے الجزائر کی بندرگاہ پر جہاز کا استقبال کیا۔
اس دورے کا مقصد دوطرفہ تعلقات کو مضبوط بنانا اور دونوں بحری افواج کے درمیان بحری تعاون اور باہمی تعاون کو بڑھانا ہے۔ اس دورے سے دوستانہ سمندری ممالک تک ہندوستانی بحریہ کی رسائی بھی ظاہر ہوتی ہے۔
دورے میں دونوں بحری افواج کراس ڈیک وزٹ، پیشہ ورانہ تعاملات، کھیلوں کے فکسچر اور ثقافتی دوروں کے ذریعے بہترین طریقوں اور تجربات کا تبادلہ کریں گی۔
مقامی طور پر تیار کردہ آئی این ایس سومیدھا ایک اسٹیلتھ آف شور گشتی جہاز ہے جسے گوا شپ یارڈ لمیٹڈ میں بنایا گیا ہے اور اس میں جدید ترین ہتھیار اور سینسر پیکج نصب ہیں۔ یہ فلیٹ سپورٹ آپریشنز جیسے اینٹی پائریسی گشت، ایس اے آر، ایچ اے ڈی آر، نگرانی اور ایسکورٹ مشنوں کے لیے معمول کے مطابق متعین ہے۔ یہ جہاز پر ایک ایڈوانسڈ لائٹ کامبیٹ ہیلی کاپٹر بھی لے جا سکتا ہے۔
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ -19 سے بچاؤ والی خوراک کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں میں 203.49 کروڑ سے زیادہ ویکسین خوراکیں فراہم کی گئیں
ریاستوں اورمرکز کے زیرانتظام علاقوں کے پاس تقریبا 2.81 کروڑ بچے ہوئے اور غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|

|
|
فراہم کی گئی خوراکیں
|
|
2,03,49,85,225
|
|
بچی ہوئی خوراکیں
|
|
2,81,83,220
حکومت ہند نے  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں 203.49 کروڑ کے قریب  ویکسین کی خوراکیں دستیاب کرائی جاچکی ہیں۔
مزید برآں 2.81 کروڑ سے زیادہ بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں، جن کو ا بھی استعمال کیاجانا ہے۔
سماجی انصاف اور تفویض اختیارات کی وزارت
جناب تھاور چند گہلوت نے معذوریت کے شعبے میں باہمی اشتراک و تعاون کے لئے آسٹریلیا کےایک وفد کے ساتھ میٹنگ کی
نئی دہلی،19 اگست۔ یونیورسٹی آف میلبورن کے وائس چانسلر جناب ڈنکن ماسکیل کی قیادت میں آسٹریلیا کےایک پانچ رکنی وفد نے آج نئی دہلی میں معذوریت کے شعبے میں باہمی اشتراک وتعاون کے لئے دونوں ممالک کےد رمیان گزشتہ سال نومبر میں دستخط کئے گئے مفاہمت نامے کے نفاذ سے متعلق امور پر تبادلہ خیال کرنے کے لئے سماجی انصاف اور تفویض اختیارات کے مرکزی وزیر جناب تھاور چند گہلوت سے ملاقات کی۔ وزیر موصوف کے ساتھ اس گفتگو کا محور دونوں ملکوں کے درمیان مفاہمت نامے کے تحت متعدد سرگرمیاں انجام دینا رہا۔ ان سرگرمیوں میں کمیونٹی پر مبنی جامع ترقیاتی پروگرام کا مشترکہ خاکہ تیار کرنا،نیزمعذوریت کے شعبے میں لیڈر شپ ٹریننگ اورتحقیق شامل ہیں۔ دونوں ملکوں کے مابین اس مفاہمت نامے کے تحت بعض مخصوص سرگرمیوں کو انجام دینے کے لئے ایک ایجنسی کے طور پر میلبورن یونیورسٹی کی شناخت کی گئی ہے۔
وزیر موصوف نے معذور افراد کو بااختیار بنانے، بالخصوص شروعاتی سطح پر مداخلت اور کمیونٹی کی شراکت داری کےشعبے میں آسٹریلیا کے تجربات کو سمجھنے کے لئے اپنی خواہش کا اظہار کیا۔ آسٹریلیائی وفد نے معذوریت کے شعبے میں حکومت ہند کی کوششوں کو سراہا۔ علاوہ ازیں وفد نے امید ظاہر کی کہ دونوں ملکوں کے مابین اس مفاہمت نامے کے تحت انجام پانے والی سرگرمیوں سے دونوں ملکوں کے لئے سیکھنے کے مواقع فراہم ہوں گے۔
آسٹریلیا کے وفد کے ساتھ اس بات چیت کے دوران معذوریت سے متعلق محکمے کی سکریٹری محترمہ شکنتلا گیملین اور معذوریت سے متعلق محکمے کے جوائنٹ سکریٹری ڈاکٹر پربودھ سیٹھ بھی موجود تھے۔آسٹریلیا کے وفد کے نمائندوں میں یونیورسٹی آف میلبورن کے ڈپٹی وائس چانسلر ،پروفیسر شیتج کپور ، آسٹریلیا انڈیا انسٹی ٹیوٹ کے ڈائریکٹر اور چیف ایگزیکٹیو آفیسر پروفیسر کرگ جیفری، اسسٹنٹ ڈپٹی وائس چانسلر پروفیسر متھو پانڈین اشوک کمار، دہلی میں واقع آسٹریلیا کے ہائی کمیشن کے کونسلر ڈاکٹر تھموتھی کینڈل اور نوسل انسٹی ٹیوٹ فار گلوبل ہیلتھ، میلبورن کے ایسوسی ایٹ پروفیسر جناب ناتھن گرلس شامل تھے۔
-------------------------------
م ن۔م ع۔رض
U- 3767
(Visitor Counter : 46
وزیراعظم کا دفتر
وزیراعظم نے بھائی دوج کی مبارکباد دی
نئی دہلی ،16نومبر: وزیراعظم جناب نریندر مودی نے بھائی دوج کے موقع پر لوگوں کو مبارکباد دی ہے۔
وزیراعظم نے کہاکہ‘‘بھائی دوج کے مبارک موقع پر آپ سبھی کو بہت بہت مبارکباد۔’’
وزارت دفاع
فوج کے سربراہ پی وی ایس ایم ، اے وی ایس ایم ، ایس ایم ، وی ایس ایم ، اے ڈی سی جنرل منوج مکند نروَنے نے آئی این ایس کَوارّتی کو بحریہ میں شامل کیا
نئی لّی ، 22 اکتوبر / فوج کے سربراہ پی وی ایس ایم ، اے وی ایس ایم ، ایس ایم ، وی ایس ایم ، اے ڈی سی جنرل منوج مکند نروَنے نے آئی این ایس کَوارّتی کو آج 22 اکتوبر ، 2020 ء کو وشاکھا پٹنم میں بحریہ کے ڈاک یارڈ پر منعقد ایک تقریب میں پروجیکٹ 28  کے تحت تیار کردہ آبدوز شکن جنگی حربہ  آئی این ایس کَوا رتّی  کو بھارتی بحریہ میں شامل کیا ۔ اسے بحریہ میں شامل کرنے کی تقریب میں وائس ایڈمیرل اتل کمار جین پی وی ایس ایم ، اے وی ایس ایم ، وی ایس ایم ، فلیگ آفیسر کمانڈنگ اِن چیف  بحریہ کی مشرقی کمان ، کولکاتہ کے گارڈن ریچ شپ بلڈرس اینڈ انجینئرس لمیٹیڈ  کے سی ایم ڈی ریئر ایڈمیرل  وپن کمار سکسینہ اور دیگر اہم شخصیات بھی موجود تھیں ۔ اس موقع پر بحریہ میں کم از کم چار اے ایس ڈبلیو کورویٹس شامل کئے گئے ، جنہیں بھارتی بحریہ کے ادارے ڈائریکٹوریٹ آف نیول ڈیزائن نے ملک میں ہی تیار کیا ہے اور جی آر ایس ای نے انہیں تعمیر کیا ہے ۔
جنرل نرونے کو بحریہ کی جیٹی پر آمد پر گارڈ آف آنر پیش کیا گیا ۔ افتتاحی خطاب جی آر ایس ای کولکاتہ کے سی ایم ڈی ریئر ایڈمیرل سکسینہ  نے کیا ۔ ایف او سی اِن سی ، ای این سی وائس ایڈمیرل اتل کمار جین نے اجتماع سے خطاب کیا اور جہاز کو بحریہ میں شامل کرنے کا وارنٹ پڑھ کر سنایا ۔ اس موقع پر قومی ترانہ بھی پیش کیا گیا ۔ فوج کے سربراہ نے بعد میں کمیشن کی تختی کی نقاب کشائی کی اور جہاز کو قوم کے نام وقف کیا ۔ انہوں نے اس تقریب میں شرکت کرنے والے لوگوں سے خطاب بھی کیا ۔
لکشدیپ جزائر کے دار الحکومت کے نام پر آئی این ایس کوارَتّی کو اعلیٰ درجے کی ڈی ایم آر 249 اے اسٹیل کا استعمال کرتے ہوئے بھارت میں تیار کیا گیا ہے ۔ یہ بحری جہاز 109 میٹر لمبا اور 14 میٹر چوڑا ہے اور اس کا وزن 3300 ٹن ہے ۔ یہ آبدوز شکن جنگی جہاز بھارت میں تیار کردہ جدید ترین جہاز ہے ۔
اس جہاز کی منفرد خصوصیت ، اِس کی ملک میں تیاری ہے ، جو پوری طرح ڈیزائن اور تیار کیا گیا ہے اور یہ ہمارے قومی مقصد آتم نربھر بھارت کو فروغ دیتا ہے ۔ یہ انتہائی جدید ساز و سامان سے لیس جہاز ہے ، جو نیو کلیائی ، حیاتیاتی اور کیمیائی جنگوں کی صورت میں بھی استعمال کیا جا سکتا ہے ۔ اس کے علاوہ ، اس میں جنگی مینجمنٹ نظام ، ٹارپیڈو ٹیوب لانچر اور انفرا ریڈ سگنیچر سیپریشن سسٹم وغیرہ موجود ہیں ، جو ملک میں ہی تیار کئے گئے ہیں ۔
یہ جہاز اس سے پہلے موجود ارنالا کلاس کے میزائل کورویٹ کا احیاء ہے ، جو اسی نام سے پہلے موجود تھا  ۔ کاوارتی کے نام والے پچھلے جہاز نے تقریباً دو دہائیوں تک بہترین خدمات انجام دیں ۔ اس نے بنگلہ دیش کی آزادی کے لئے 1971 ء کی جنگ میں بھی حصہ لیا ۔ 1971 ء کی جنگ کے دوران ، اس جہاز کو خلیج بنگال میں نا جائز تجارت کی روک تھام اور چٹگانگ میں داخلے کو روکنے کے لئے تعینات کیا گیا تھا ۔ اس نے پاکستان کے تجارتی جہاز باقر کو بھی پکڑا تھا ۔ موجودہ کاوارتّی بھی اتنا ہی طاقتور ہے اور اس کے اندر زیادہ مہلک ہتھیار موجود ہیں ۔
اس جہاز پر 134 سیلرس اور 12 افسران پر مشتمل ایک ٹیم تعینات ہے ، جس کے کمانڈر سندیپ سنگھ ہیں اور یہ اس جہاز کے پہلے کمانڈنگ افسر ہیں ۔ یہ جہاز بحریہ کی مشرقی کمان کے تحت مشرقی بیڑے کا حصہ ہو گا ۔